DSE試場黑科技作弊?考生疑鄰座有人戴智能眼鏡 網民爆笑懷疑係…
考試戴上特別眼鏡,當中可能內有乾坤?有DSE考生日前發文,指應考英文卷時,懷疑鄰座考生「係咪帶咗智能眼鏡,因為好粗框」,又展示出1張Google AR眼鏡示意圖,形容兩者外觀相似,但AR眼鏡可在鏡面提供即時翻譯。樓主指監考員未有為意,他亦怕是自己多疑,「如果唔係就尷尬」,故未有作出反應。有網民指目前已有提供翻譯功能的眼鏡,如果有疑慮大可向監考員提出,但有人笑言該戴粗框眼鏡同學「係咪新眼鏡未搣走層保護膜咋」。
樓主在Dcard討論區以「DSE試場黑科技?」為題發帖,她指日前應考DSE英文科時,留意到鄰座同學眼鏡框很粗,「唔肯定佢係咪帶咗智能眼鏡」,因為現時有眼鏡可在鏡面上提供即時翻譯。她貼出1張Google AR眼鏡技術概念宣傳片的截圖,形容外觀和該眼鏡相似,「類似Google呢一隻咁,但我又隔籬嗰個,唔會變黑超,所以都唔肯定」。
樓主指一眼看見該同學眼鏡時已起疑,「監考員又唔係好為意,係又驚自己多疑如果唔係就尷尬」,想問網民有沒有使用類似眼鏡。
有網民認為如果事件屬實是「好大件事」,可能涉及「高科技作弊」,因為現時已出現有翻譯功能的眼鏡,「我睇過可以直接將翻譯嘅內容投射落去個鏡面上」,如樓主有懷疑,大可叫監考員去檢查。不過有網民認為只是一場誤會,「係咪新眼鏡未搣走層保護膜咋」。
樓主上傳圖片為2022年Google I/O 開發者大會中公布的新一代Google AR眼鏡,展示可結合即時翻譯功能,外媒報道開發專案名為「 Project Iris」。不過,去年《 Business Insider 》引述消息人士指,Google擱置了該項目,轉而重點開發軟件。
另一款較引起關注的智能眼鏡,是facebook母公司Meta發表的「Ray-Ban Meta」,去年尾公布新增功能包括透過Meta AI 進行影像識別及翻譯,外媒報道目前有少數參與搶先體驗的Ray-Ban Meta用戶試用,完成Beta 測試後會發布到所有第二代Ray-Ban Meta上。
(Dcard討論區)